


ZAPISNIK
5. sjednice Vijeća Mjesnog odbora Horvati – Srednjaci, održane 12. listopada 2021. u prostorijama Mjesnog odbora Horvati - Srednjaci, Horvaćanska cesta 54, s početkom u 20:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Tomislav Nakić-Alfirević, Sven Nemet, Barbara Trad Račić, Ana Vasung.

NENAZOČNI ČLANOVI VIJEĆA: Vladimir Morić
OSTALI NAZOČNI: Nitko

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.

	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

	Vijeće jednoglasno, bez izmjena, prihvaća tekst Zapisnika 4. sjednice Vijeća, održane 16. rujna 2021.

	Na prijedlog predsjednika Vijeće jednoglasno utvrđuje

D N E V N I   R E D
1. Prijedlozi akcija za Plan komunalnih aktivnosti Gradske četvrti Trešnjevka – jug za 2022. 
2. Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:
a. građenje ili rekonstrukcija nerazvrstanih cesta te izvanredno održavanje 
nerazvrstanih cesta 
b. građenje, rekonstrukcija ili sanacija javnih površina, građevina i uređaja javne 
namjene, groblja i javne rasvjete 
3. [bookmark: _Hlk85446449]Javna rasvjeta  na križanju ulice Srednjaci i Ulice majstora Radonje po zahtjevu B.M.
4. Orezivanje krošnji stabala kod sjevernog pješačkog prijelaza na križanju Ulice Blaža Trogiranina i ulice Srednjaci po zahtjevu I.Š.
5. Produljenje postojećih odobrenja za povremeno korištenje prostora
6. Parkirališna mjesta na nogostupu u Ulici Blaža Trogiranina uz sjeverno pročelje poslovnog objekta Selska cesta 144 po zahtjevu E. M.
7. Uspostava pješačkog prijelaza u nastavku sjevernog nogostupa u Ulici majstora Radonje na dijelu između objekta Srednjaci 14 do objekta I. Loparska ulica 3 
po zahtjevu predsjednika Vijeća Tomislava Nakića – Alfirevića
8. Uklanjanje ploče sa zabranom vožnje biciklima u paku „Raketa“ u ulici Srednjaci
po zahtjevu predsjednika Vijeća Tomislava Nakića - Alfirevića
9. Pitanja, prijedlozi i obavijesti

Ad 1. Prijedlozi akcija za Plan komunalnih aktivnosti Gradske četvrti Trešnjevka – jug za 2022.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
	U raspravi sudjeluju Goran Koić, Tomislav Nakić-Alfirević, Ana Vasung
		Nakon rasprave Vijeće uz 7 glasova ZA i 1 PROTIV donosi:






Z A K LJ U Č A K
1. Vijeće Mjesnog odbora Horvati - Srednjaci predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2022.: 
· uređivanje zapadnog nogostupa na Selskoj cesti, od Ulice Blaža Trogiranina do Horvaćanske ceste
· uređivanje nogostupa u ulici Srednjaci od k.br. 19-21 uz park Srednjaci 
· obilježavanje neprekinute, dvosmjerne, dvostrane biciklističke staze na Jarunskoj ulici od Selske ceste do potoka Črnomerec
· obilježavanje neprekinute, dvosmjerne, dvostrane biciklističke staze na 
Horvaćanskoj cesti od Selske ceste do potoka Črnomerec
· izgradnja natkrivenih biciklističkih parkirališta u Ulici braće Domany uz k.br. 2, 4, 6 i 8
· izgradnja natkrivenih biciklističkih parkirališta u Hećimovićevoj ulici uz k.br. 1-15
· izgradnja natkrivenih biciklističkih parkirališta u ulici Srednjaci uz k.br. 16-28
· izgradnja natkrivenih biciklističkih parkirališta u Ulici Vincenta iz Kastva uz k.br. 2-16
· izgradnja natkrivenih biciklističkih parkirališta u Ulici Vladimira Filakovca uz k.br. 1-17
· izgradnja natkrivenog biciklističkog parkirališta uz trgovački centar na uglu Selske ceste i Ulice  Blaža Trogiranina
· izgradnja natkrivenih biciklističkih parkirališta u Kikićevoj ulic uz k.br. 1-17
· izgradnja natkrivenih biciklističkih parkirališta uz Osnovnu školu Josipa Račić
· izgradnja rampe za kolica ispred Konzuma u Ulici majstora Radonje 10
· uređivanje zelenih površina i tvrdih podloga ispod nadvožnjaka na križanju Selske ceste i Zagrebačka avenije
2. Zaključak dostaviti Vijeću Gradske četvrti Trešnjevka - jug.

Ad 2. Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:
a. građenje ili rekonstrukcija nerazvrstanih cesta te izvanredno održavanje 
nerazvrstanih cesta 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
	U raspravi sudjeluje : Nitko
		Vijeće uz 7 glasova ZA i 1 PROTIV donosi:

Z A K LJ U Č A K
1. Gradski ured za prostorno uređenje, izgradnju Grada, graditeljstvo, komunalne poslove i promet dopisom je zatražilo prijedloge o pripremi prijedloga Programa održavanja javno prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
2. Vijeće Mjesnog odbora Horvati - Srednjaci za građenje ili rekonstrukciju nerazvrstanih cesta, te izvanredno održavanje nerazvrstanih cesta daje slijedeći prijedlog:
· rekonstrukcija pristupnog puta Dječjem vrtiću Srednjaci iz Ulice Vladimira Filakovca, dio k.č.br. 5732/17 k.o. Trešnjevka
3. Zaključak dostaviti Vijeću Gradske četvrti Trešnjevka - jug.






b. građenje, rekonstrukcija ili sanacija javnih površina, građevina i uređaja javne namjene, groblja i javne rasvjete 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
	U raspravi sudjeluju Tomislav Nakić-Alfirević, Marko Fuček, Ana Vasung
		Nakon rasprave Vijeće uz 7 glasova ZA i 1 SUZDRŽAN donosi:

Z A K LJ U Č A K
1. Gradski ured za prostorno uređenje, izgradnju Grada, graditeljstvo, komunalne poslove i promet dopisom je zatražilo prijedloge o pripremi prijedloga Programa održavanja javno prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021.
2. Vijeće Mjesnog odbora Horvati - Srednjaci za građenje, rekonstrukciju ili sanaciju javnih površina, građevina i uređaja javne namjene, groblja i javne rasvjete daje slijedeće prijedloge:
· izgradnja mostića preko potoka Črnomerec u produžetku Ulice majstora Radonje prema zapadu, k.č.br. 6844/9 k.o. Trešnjevka i k.č.br. 6562/4 k.o. Rudeš
· izgradnja mostića preko potoka Črnomerec u produžetku Ulice Bernarda Bernardija prema zapadu, k.č.br. 6844/6 k.o. Trešnjevka i k.č.br. 6562/2 k.o. Rudeš
· postavljanje sjenice u parku ulica Srednjaci iznad postojećih stolova i klupa, k.č.br. 5732/17 k.o. Trešnjevka
· obnova rasvjete podvožnjaka na križanju Selske ceste i Zagrebačke avenije, k.č.br. 5658 k.o. Trešnjevka
3. Zaključak dostaviti Vijeću Gradske četvrti Trešnjevka - jug.

Ad 3. Javna rasvjeta  na križanju ulice Srednjaci i Ulice majstora Radonje po zahtjevu B.M.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Barbara Trad-Račić, Tatjana Jonjić
Nakon rasprave Vijeće uz 7 glasova ZA i 1 SUZDRŽAN donosi:

	Z A K LJ U Č A K	
1. Vijeće Mjesnog odbora Horvati - Srednjaci raspravljalo je o podnesku B. M. vezano za lošu rasvjetu na pješačkom prijelazu kod križanja ulice Srednjaci i Ulice majstora Radonje. 
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za građenje komunalne infrastrukture i održavanje javnoprometnih površina, javnih objekata i javne rasvjete, Odsjeka za građenje javne rasvjete vezano za traženo u točki 1. ovog zaključka. 
3. Ovaj zaključak dostavlja se Vijeću Gradske četvrti Trešnjevka – jug.

Ad 4. Orezivanje krošnji stabala kod sjevernog pješačkog prijelaza na križanju Ulice Blaža Trogiranina i ulice Srednjaci po zahtjevu I.Š.
Predsjednik usmeno informira nazočne o predmetu rasprave i odlučivanja.
U raspravi sudjeluje Barbara Trad-Račić
Nakon rasprave Vijeće uz 7 glasova ZA i 1 SUZDRŽAN donosi:

	Z A K LJ U Č A K	
1. Vijeće Mjesnog odbora Horvati - Srednjaci raspravljalo je o podnesku I. Š. vezano za orezivanje krošnji stabala kod sjevernog pješačkog prijelaza na križanju ulice Srednjaci i Ulice Blaža Trogiranina. 
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano za traženo u točki 1. ovog zaključka. 
3. Ovaj zaključak dostavlja se Vijeću Gradske četvrti Trešnjevka – jug.




Ad 5. Produljenje postojećih odobrenja za povremeno korištenje prostora
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Nitko
Vijeće jednoglasno donosi:

Z A K L J U Č A K
1. Vijeće Mjesnog odbora Horvati - Srednjaci suglasno je da se odobrenjima za povremeno korištenje prostora Mjesnog odbora Horvati - Srednjaci, koja su izdana korisnicima na određeno vrijeme u trajanju do 16. srpnja 2021. te produljena zaključkom ovog Vijeća u srpnju 2021. na rok do 1. studenog 2021., produljuju u trajanju do 31. prosinca 2021. godine. 
2. Zaključak dostaviti korisnicima prostora i Vijeću Gradske četvrti Trešnjevka-jug.
Ad 6. Parkirališna mjesta na nogostupu u Ulici Blaža Trogiranina uz sjeverno pročelje poslovnog objekta Selska cesta 144 po zahtjevu E. M.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluje Tomislav Nakić-Alfirević
Nakon rasprave Vijeće uz 7 glasova ZA i 1 SUZDRŽAN donosi:

	Z A K LJ U Č A K	
1. Vijeće Mjesnog odbora Horvati - Srednjaci raspravljalo je o podnesku E. M. vezano za pomicanje parkirališnh mjesta na nogostupu u Ulici Blaža Trogiranina uz sjeverno pročelje poslovnog objekta Selska cesta 144 jer je ugrožena sigurnost i onemogućeno kretanje pješaka po nogostupu radi parkiranih vozila. 
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet kako bi se iznašlo rješenje vezano za traženo u točki 1. ovog zaključka. 
3. Ovaj zaključak dostavlja se Vijeću Gradske četvrti Trešnjevka – jug.

Ad. 7. Uspostava pješačkog prijelaza u nastavku sjevernog nogostupa u Ulici majstora Radonje na dijelu između objekta Srednjaci 14 do objekta I. Loparska ulica 3 po zahtjevu predsjednika Vijeća Tomislava Nakića – Alfirevića
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće uz 7 glasova ZA i 1 SUZDRŽAN donosi:

Z A K LJ U Č A K
1. Vijeće Mjesnog odbora Horvati - Srednjaci raspravljalo je o prijedlogu predsjednika Vijeća Tomislava Nakića – Alfirevića vezano za uspostavu pješačkog prijelaza u nastavku sjevernog nogostupa u Ulici majstora Radonje na dijelu između objekta Srednjaci 14 do objekta I. Loparska ulica 3.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet vezano za prijedlog uspostave pješačkog prijelaza na predmetnoj adresi.
3. Ovaj zaključak dostavlja se Vijeću Gradske četvrti Trešnjevka – jug.

Ad 8. Uklanjanje ploče sa zabranom vožnje biciklima u paku „Raketa“ u ulici Srednjaci
po zahtjevu predsjednika Vijeća Tomislava Nakića – Alfirevića
Predsjednik usmeno informira nazočne o predmetu rasprave i odlučivanja.
U raspravi sudjeluju Tatjana Jonjić, Barbara Trad-Račić, Goran Koić, Sven Nemet, Marko Fuček
Nakon rasprave Vijeće uz 7 glasova ZA i 1 SUZDRŽAN donosi:





	Z A K LJ U Č A K	
1. [bookmark: _Hlk85452424]Vijeće Mjesnog odbora Horvati - Srednjaci raspravljalo je o prijedlogu predsjednika Vijeća Tomislava Nakića-Alfirevića vezano za uklanjanje ploče sa oznakom zabrane pristupa biciklima u parku „Raketa“ u ulici Srednjaci.
2. Vijeće moli očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine te Zagrebačkog holdinga d.o.o. Podružnica Zrinjevac vezano za mogućnost uklanjanja obavijesnih ploča o zabrani kretanja biciklima u predmetnom parku. 
3. Ovaj zaključak dostavlja se Vijeću Gradske četvrti Trešnjevka – jug.

Ad. 9. Pitanja, prijedlozi i obavijesti

Član Vijeća Sven Nemet predlaže da se nađe rješenje za sigurnost pješaka u Ulici Majstora Radonje i Ulici Srednjaci obzirom na učestalo nepropisno parkiranje uz pješačke prijelaze koje je izrazito opasno - tražiti rješenje za podizanje sigurnosti, osobito uz pješačke prijelaze.
Predsjednik Vijeća odgovora da će razmotriti mogućnost postavljanja fizičkih prepreka parkiranju i drugih mjera.
Članica Vijeća Ana Vasung predlaže da se zatraži statistika o nesrećama od MUP-a za križanje Ulice Srednjaci i Ulice Blaža Trogiranina.
Predsjednik Vijeća odgovora da će zatražiti te podatke.
Član Vijeća Goran Koić upozorava da postoji nedostatak koševa za otpatke jer je Zrinjevac povukao koševe za otpatke prije dvije godine, a Čistoća je postavila manji broj.
Predsjednik Vijeća odgovora da će ispitati što se događalo s koševima i zašto te predložiti daljnje korake.
Članica Vijeća Tatjana Jonjić postavlja upit kad će biti gotovi radovi HEP-a na rekonstrukciji toplovoda na sjeverozapadu kvarta (uz Zagrebačku aveniju) te upozorava da treba zatvoriti šaht i obnoviti sigurnosnu ogradu.
Predsjednik Vijeća odgovora da će provjeriti stanje na terenu i razmotriti daljnje korake.
Član Vijeća Goran Koić postavlja upit zašto klupe u Ulici braće Domany nakon radova na toplovodu  nisu vraćene u prvobitno stanje.
Predsjednik Vijeća odgovora da će provjeriti stanje na terenu i razmotriti reklamaciju naručitelju radova.

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
Dovršeno u 21:30 sati.

KLASA: 026-02/21-002/1792
URBROJ: 251-06-11-1502-21-2
Zagreb, 12. listopada 2021.


Zapisnik sastavila: Ana Vasung


  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v. r.
